அடிக்கடி தலை குனிந்து பார்த்தான். அதுதான் ஒரே குறை. மற்றபடி இடுப்பு படிந்துவிட்டது. மிதிவண்டி ஓட்ற மாதிரியே இல்ல. ஏதோ றெக்க கட்டி பறக்கிற மாதிரி இருக்குது " என்றான். அவன் கண்களைப் பார்க்க எனக்கு மகிழ்ச்சியாக இருந்தது. நண்பகலில் மீண்டும் மழை தொடங்கியது. சாயங்காலம்தான் நின்றது. நான் " கிளம்பட்டுமா ? " என்றேன். அச்சிறுவன் முகம் போன போக்கு சரியில்லை. " வழியில மறுபடியும் பேஞ்சா என்ன செய்வீங்க ? " என்றான். " எல்லாம் சமாளிச்சிடுவேன் " என்றேன். அவனும் அவன் அம்மாவும் தடுத்தார்கள். இரவு முழுக்கச் சிறுவனிடம்